Document ID: 31999D0062

KOMMISSIONENS BESLUTNING af 21. december 1998 om ændring af beslutning 97/222/EF om listen over tredjelande, hvorfra medlemsstaterne tillader indførsel af kødprodukter (meddelt under nummer K(1998) 4347) (EØS-relevant tekst) (1999/62/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 97/79/EF (2), særlig artikel 21a og 22, og
ud fra følgende betragtninger:
Kommissionens beslutning 97/222/EF (3), senest ændret ved beslutning 98/246/EF (4), fastsætter listen over tredjelande, hvorfra medlemsstaterne tillader indførsel af kødprodukter;
der er fastsat dyresundhedsbetingelser og udstedelse af sundhedscertifikat ved indførsel af kvæg og svin fra visse europæiske lande ved Kommissionens beslutning 98/372/EF (5), senest ændret ved beslutning 98/505/EF (6);
den samme regionalisering bør gælde for indførsel af vildsvinekødprodukter fra Tjekkiet;
EF indførte sundhedsmæssige restriktioner for nogle områder i Kroatien på grund af problemer med veterinærkontrollen i disse områder; et nyligt gennemført EF-veterinærkontrolbesøg har vist, at de kroatiske veterinærtjenester fører tilfredsstillende kontrol i hele landet;
der bør derfor tillades indførsel af kødprodukter fra hele Kroatien;
kontrollen af dyresygdomme i Zimbabwe er tilfredsstillende; derfor bør der være mulighed for at indføre sådanne kødprodukter fra Zimbabwe, som er varmebehandlet, således at der er opnået mindst 80 °C overalt i kødet under forarbejdningen;
de tunesiske veterinærmyndigheder har givet en tilfredsstillende garanti for, at det er muligt at indføre sådanne kødprodukter fra Tunesien, som er varmebehandlet, således at der er opnået mindst 80 °C overalt i kødet under forarbejdningen;
beslutning 97/222/EF bør derfor ændres i overensstemmelse hermed;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I bilaget til beslutning 97/222/EF foretages følgende ændringer:
1) Del I affattes som angivet i del I i bilaget til nærværende beslutning.
2) Del II affattes som angivet i del II i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 21. december 1998.

Labels: 0
3
17
5